Referat af bestyrelsesmøde den 27. april 2026 på Dusager


Dagsorden:

1. Opfølgning af sagslisten
2. Økonomi
3. Evaluering og opfølgning af generalforsamling
4. Evaluering af seniorfester
5. Opgaver til fordeling frem til sommerseminaret
6. TR-forum den 28. – 29. maj 
7. Sommerseminar for bestyrelsen 2026
-Emner
-Tilrettelægning
8. Oplæg til nyt telefonsystem
9. Landsklubben
10. Arbejdssituationen/SU-stof ved TDC
11. Faglige sager og forhandlinger
12. Deltagernes runde
13. Eventuelt


Til mødet var der afbud fra Tobias Tolstrup.
På mødet deltog suppleanterne Rasmus K. Paaskesen og Michael D. Knudsen, mens der var afbud fra Mathias Mannerup Andersen.


AD1: Opfølgning af sagslisten


Se sagslisten bagerst i referatet.


AD2: Økonomi


[bookmark: _Hlk193956295]Anders Knudsen gennemgik den udsendte regnskabsstatus for afdelingens regnskab, gældende frem til 28. februar 2026. I forhold til budget er status følgende:
Indtægter kr. 608.597,85 hvilket er kr. 35.847,85 mere end budget.
Udgifter kr. 137.432,36 hvilket er kr. 738.817,64 mindre end budget.


Anders Knudsen
Vedrørende revisorens bemærkning i regnskabet vedr. godkendelse af betalinger i de faglige klubber, er der blevet lavet et forsalg til kommunikation til de faglige klubber. Forslaget blev gennemgået. Der skal lavet et par til rettelser til kommunikationen, som derefter udsendes til klubberne.


AD3: Evaluering og opfølgning af generalforsamlingen


Generalforsamlingen blev afviklet i god ro og orden. Der var et rigtig flot fremmøde, med mange medlemmer som vi ikke tidligere har set til en generalforsamling.


Maden var god, dog var der kritik af at den efterfølgende kaffe blev ryddet meget hurtigt af bordene.


Til næste år overvejes det om der igen skal bruges runde borde i mødelokalet.


Brian Emig er i gang med opdatering af diverse registreringer i Dansk Metals systemer, efter de valg der blev foretaget på generalforsamlingen.


Ole Mølgaard Andersen har udsendt mødekalenderen til de nyvalgte bestyrelsesmedlemmer.


AD4: Evaluering af seniorfester


Der deltog til sammen godt 200 personer i det to seniorfester. 


Vi har fået flere positive tilbagemeldinger fra flere deltagere, både i forhold til stedet og selve arrangementet. 


AD5: Opgaver til fordeling frem til sommerseminaret


Med baggrund i udskiftning af bestyrelsesmedlemmer efter generalforsamlingen, er der følgende arbejdsopgaver/ansvarsområder der skal sættes nye ansvarlige på. Ud over nedenstående vil der blive ændret på besættelsen af en del poster i afdelingens udvalg og arbejdsopgaver, i forbindelse med den konstituering der bliver gennemarbejdet på TR-forum den 28. – 29. maj.


· Arbejdsskadessager – Brian Emig.

· Nyhedsbreve – Anders Knudsen.

· Dashboard – Brian Emig.


AD6: TR-forum den 28. – 29. maj


Mødet afholdes på Comwell Rebild Bakker.


Indkaldelse til mødet er udsendt, der er PT 13 tilmeldte. Der udsendes en reminder i denne uge.


Programmet for de to dage blev gennemgået.


På mødet skal listen med afdelingens udvalg, arbejdsopgaver og ansvarsområder gennemgås. Som forberedelse til denne gennemgang, blev listen gennemgået på bestyrelsesmødet.


AD7: Sommerseminar for bestyrelsen 2026


Seminaret afholdes den 13. – 14. august på Hotel Fårup i Blokhus.


Ole Mølgaard Andersen og Brian Emig står for tilrettelægning af seminaret.


Forslag til emner til behandling på seminaret.


· Efterårets medlemsmøder
· Fordeling af arbejdsopgaver
· Afdelingens fremtid
· Samarbejde med de tre andre Teleafdelinger


Forslag der ønskes behandlet på seminaret sendes til Ole Mølgaard Andersen eller Brian Emig.


AD8: Oplæg til nyt telefonsystem


Ulrik Rasmussen fra Metal Østjylland præsenterede det nye telefonsystem som Metal Østjylland har besluttet at skifte til. Løsningen er baseret på Teams-platformen og med et TDC Erhverv produkt liggende bagved. Løsningen tilbydes af Forbundet til alle Metalafdelinger.


Til næste bestyrelsesmøde undersøger Anders Knudsen og Brian Emig priser og vilkår, herefter besluttes det om Tele Vest også skal skifte til det nye telefonsystem.


AD9: Landsklubben


Styregruppen vedrørende den fremtidige samarbejdsstruktur mellem Teleafdelingerne, arbejder med at sammenskrive og bearbejde de input der kom på det sidste fællesmøde den 8. april. Styregruppen har møde igen den 6. maj.
Næste fællesmøde er planlagt til den 12. maj.


AD10: Arbejdssituationen/SU-stof ved TDC


Carl Overgaard
Jesper Lohse, FTR i Field Service East, er blevet valgt som ny næstformand i SU for TDCnet, Delivery & Field Service. Jesper afløser Brian Emig.


AD11: Faglige sager og forhandlinger


Ole Mølgaard Andersen
Der er endnu ikke lukket en aftale om lønregulering for 2026 i TDCnet og TDC Brands. Næste forhandling er aftalt til den 28. april.


Den 4. og 19. maj er der indkaldt til forhandlinger om udeståender fra aftalen om virksomhedsoverdragelsen fra DKTV. Det drejer sig om svinkeærinder, kørepakker og mødetid.


AD12: Deltagernes runde


Anders Knudsen
Vi har haft møde i afdelingens hvervningsudvalg, her kiggede vi på det fremtidige hvervningsarbejde. Vi vil prøve at komme med nytænkning i forhold til events og deres indhold.


I samarbejde med den faglige klub i Slet, afholdes der et event i den 18. juni. Temaet er mød din faglige sekretær, på dagen vil Slet-klubben vil uddele sommerferie is.


Brian Emig
Som et nyt kursus tilbud tilbyder Metalskolen nu et dirigentkursus.


Forbundet planlægger afholdelse af et spydspidskursus, med start i 2027. Vi skal overveje om der er kandidater til dette fra Tele Vest.


Gitte Bartholin
Der er blevet valgt en ny TR i Erhverv, Rene Iversen.


Anders Knudsen
Afdelingen har modtaget en forespørgsel om bevilling til en AMR der gerne vil på et endags kursus med emnet ”Sammen om trivsel”. 
Bestyrelsen sagde OK til dette. 


AD13: Eventuelt


Intet.


Referent
Ole Mølgaard Andersen

